cyanic-selkie/wikianc huggingface dataset:
พระพรหม
และยังเชื่อด้วยว่าพระพรหมเป็นผู้สร้างบุคคลในวรรณะต่าง ๆ จากอวัยวะแต่ละส่วน ได้แก่ พราหมณ์เกิดจากพระโอษฐ์, กษัตริย์เกิดจากอก, แพศย์เกิดจากท้อง และศูทรเกิดจากเท้า
ตามมติของพราหมณาจารย์แต่โบราณกล่าวถึงตำราพรหมชาติ ว่าเป็นตำราที่มาจากพรหม ตำราพุทธลักษณะที่ฤษีแต่งไว้ก็มาจากพรหม เหตุที่รู้เห็นถึงพุทธลักษณะได้เพราะพรหมเป็นผู้มีอายุยืนและได้รู้เห็นเรื่องราวต่าง ๆ อยู่ตลอดกาลนาน เมื่อเวลาพราหมณ์หนุ่มเที่ยวสืบหาที่เรียนและทำความเคารพนบนอบในผู้เฒ่าผู้แก่อยู่นั้น พระพรหมเห็นแก่ความกรุณา พอทราบเรื่อง จึงได้แปลงเพศมาเป็นพราหมณ์ฤษีแล้วบอกวิชา ทั้งเรื่องมนต์ ไสยเวท ตำราพยากรณ์ ตำราดูลักษณะของหมอดู ต่าง ๆนั้นเองพราหมณ์จึงถือว่ามาจากพรหม และจึงได้นับถือกันว่าเป็นของศักดิ์สิทธิ์มีความงดงาม แม้คัมภีร์ปิงคละดาบส ตำราโตลกจือโหราศาสตร์จีน ถึงตลอดคัมภีร์โหราศาสตร์ในรุ่นหลัง ๆ ก็ได้กล่าวว่าได้มาแต่ฤษีและเทวะบันดาล อาจารย์ผู้ที่เรียนรู้ไว้ต่างกล่าวถึงสิ่งมงคลนี้ในทำนองเดียวกัน
ไฟลัมคริสโซไฟตา
ไฟลัมคริสโซไฟตา (Chrysophyta) หรือคริปโตโมแนด เป็นกลุ่มของสาหร่าย ได้แก่สาหร่ายสีทอง ไดอะตอม มีทั้งรูปแบบที่เคลื่อนที่ด้วยแฟลกเจลลา เคลื่อนที่แบบอะมีบาหรือแบบที่เคลื่อนที่ไม่ได้ ผนังเซลล์ประกอบด้วยเซลลูโลส เพกติน และมักจะมีซิลิกอน บางชนิดไม่มีผนังเซลล์ มีทั้งที่อยู่เป็นเซลล์เดี่ยวและอยู่เป็นโคโลนี มีรงควัตถุเป็นคลอโรฟิลล์เอและซี และสารสีน้ำตาล (Fucoxanthin) ซึ่งทำให้เห็นเป็นสีทอง ส่วนใหญ่สืบพันธุ์แบบไม่อาศัยเพศ แต่มีการสืบพันธุ์แบบอาศัยเพศด้วยเช่นกัน ส่วนใหญ่พบในน้ำจืด
พระพรหม
ในคติของชาวไทยที่รับคติความเชื่อจากศาสนาพราหมณ์-ฮินดู เชื่อว่าพระพรหมเป็นผู้ลิขิต ชะตาชีวิตของบุคคลต่าง ๆ ตั้งแต่เกิดจนตาย เรียกว่า "พรหมลิขิต" และผู้ใดที่บูชาพระพรหมอยู่เป็นนิจ พระองค์จะประทานพรให้สมหวัง เรียกว่า "พรพรหม" หรือ "พรหมพร" และยังเป็นเทพประจำทิศเบื้องบนอีกด้วย
ด้วยเหตุดังนี้ พระพรหมจึงมีพระนามต่าง ๆ อาทิ "พรหมธาดา" หรือ "ประชาบดี" (ผู้สร้าง), "หงสรถ" หรือ "หงสวาหน" (ผู้มีหงส์เป็นพาหนะ), "จตุรพักตร์" (ผู้มีสี่หน้า), "ปรเมษฐ์" (ผู้ประเสริฐ) เป็นต้น ส่วนในลิลิตโองการแช่งน้ำเรียกว่า "ขุนหงส์ทองเกล้าสี่"
โดยความหมายของคำว่า "พรหม" หมายถึง "ความเจริญ, ความกว้างขวาง, ความขยายตัว หรือความเบิกบาน" ดังนั้นตามคติและวัตรปฏิบัติต่าง ๆ ทั้งในศาสนาพราหมณ์-ฮินดู และพุทธศาสนาจึงมีคำว่า พรหม ประกอบคำศัพท์ เช่น "พรหมจรรย์", "พรหมบุตร" หรือ "พรหมวิหาร 4" เป็นต้น
ในพระพุทธศาสนา
พระพรหม เป็นเทวดาชั้นสูงกว่าเทวดาทั่วไปในฉกามาพจร แต่มีการเวียนว่ายตายเกิดด้วยอำนาจกิเลส (โลภะ โทสะ โมหะ แต่ในภพชาติก่อนจุติและปฏิสนธิเป็นพรหมมีกุศลมาก มีฌาณสมาบัติเป็นอารมณ์ เมื่อตายจึงไปเกิดที่สวรรค์ชั้นนี้) อยู่ในสวรรค์ที่เรียกว่าชั้นพรหม (พรหมภูมิ) ในพระพุทธศาสนาพระพรหมนั้นมีหลายองค์ซึ่งต่างจากฮินดูที่มีพระพรหมเพียงพระองค์เดียว
พระพรหมแบ่งออกเป็น 2 ประเภท คือ พรหมที่มีรูป เรียกว่า "รูปพรหม" มีทั้งหมด 16 ชั้น มีอธิบดีพรหมปกครองในเเต่ละชั้นโดยมีท้าวมหาธาดาปชาบดีพรหม เป็นพรหมาธิบดีสูงสุด และพรหมที่ไม่มีรูป เรียกว่า "อรูปพรหม" มีทั้งหมด 4 ชั้น โดยอรูปพรหมจะสูงกว่ารูปพรหม ไม่มีอธิบดีพรหมเพราะไม่มีรูปมีเเต่วิญญาณ อยู่ในสภาวะจิต
พระพรหมไม่มีเพศ เเต่จะเเสดงรูปลักษณ์เป็นบุรุษเพศ จึงไม่มีสตรีเพศในชั้นพรหม ไม่ต้องกินไม่ต้องบริโภคอาหาร เหมือนสัตวโลกในภูมิอื่น ด้วยว่าแช่มชื่นอิ่มเอิบโดยมีฌานสมาบัติเป็นอาหาร จึงไม่ต้องขับถ่าย
เคย์ ลังกาวงษ์
เค ลังกาวงศ์ เทพศิรินทร์ 36-39 (111 ปี) เป็นนักเตะกองหลัง ที่แฟนบอลชาวไทยคุ้นชื่อกับการสร้างผลงานในชุดเยาวชนทีมชาติ 17 ปี ลุยบอลโลก ในชุดของอาจารย์หรั่ง โดยคว้าตำแหน่งแชมป์กลุ่มเอเชี่ยน ส่วนผลงานกับเทพศิรินทร์ก็สร้างผลงานโดดเด่นในฟุตบอลจตุรมิตรสามัคคี เป็นมิดฟิลด์ในแดนกลางที่คุมจังหวะได้ดี เฉียบขาด ก่อนก้าวสู่บอลอาชีพกับสโมสรโอสถสภา
ปัจจุบัน เขาเล่นให้แก่ สโมสรฟุตบอลการท่าเรือไทย
เรสเซิลเมเนีย ครั้งที่ 31
เรสเซิลเมเนีย ครั้งที่ 31 (WrestleMania 31) เป็นการแสดงมวยปล้ำอาชีพแบบเพย์-เพอร์-วิว (PPV) ของเรสเซิลเมเนีย จัดโดยดับเบิลยูดับเบิลยูอี (WWE) เมื่อวันที่ 29 มีนาคม 2015 ที่สนามลีวายส์ สเตเดียม ที่เมืองซานตา คลารา รัฐแคลิฟอร์เนีย สหรัฐอเมริกา เป็นครั้งที่ 6 ที่จัดขึ้นในรัฐแคลิฟอร์เนีย (หลังจากครั้งที่ 2, VII, XII, 2000, และ 21) และเป็นครั้งที่ที่หกที่จัดขึ้นในสนามกลางแจ้ง (หลังจากครั้งที่ 9, 24, 26, 28 และ 29)
เบื้องหลัง
แพคเกจท่องเที่ยวสำหรับอีเวนต์จำหน่ายในวันที่ 29 เดือนกันยายน กับพิเศษ California Dreamin' แพคเกจท่องเที่ยวตั้งแต่ $ 5,500 แพคเกจวีไอพีพรีเมียม Platinum Package แพคเกจโกลด์และซิลเวอร์แพ็กเกจที่มีอยู่วันที่ 6 ตุลาคม ด้วยราคาเริ่มต้นจาก $ 3,250, $ 1,650, $ 1,150 และ $ 900 ตามลำดับรวมทั้งตั๋วไป เรสเซิลเมเนีย, โรงแรมที่พักและกิจกรรมอื่น ๆ ผ่าน WrestleMania Axxess บัตรส่วนบุคคลจำหน่ายวันที่ 15 พฤศจิกายนตั้งแต่ $ 35 ถึง $ 1,000
เรื่องราว
ในรอยัลรัมเบิล (2015) บร็อก เลสเนอร์ สามารถป้องกันแชมป์ WWE World Heavyweight Championship ไว้ได้ในแมตช์ 3 เส้ากับ จอห์น ซีนา และเซท รอลลินส์ คืนเดียวกัน โรแมน เรนส์ ได้เป็นผู้ชนะแมตช์รอยัลรัมเบิล และได้สิทธิ์เป็นผู้ท้าชิงอันดับ 1 ในการชิงแชมป์กับเลสเนอร์  ในรอว์ (2 กุมภาพันธ์ 2015) ทริปเปิลเอชประกาศแมตช์ให้แดเนียล ไบรอันเจอกับเซท รอลลินส์เป็นคู่เอก โดยผู้ชนะจะได้ไปเจอกับ เรนส์ในฟาสต์เลน (2015) เพื่อหาผู้ท้าชิงอันดับ 1 ในการชิงแชมป์ WWE World Heavyweight Championship กับ เลสเนอร์ ในเรสเซิลเมเนีย ผลปรากฏว่า ไบรอันเป็นฝ่ายชนะ และได้ไปเจอกับ เรนส์ ในฟาสต์เลน และเป็นเรนส์ที่ชนะ ได้ไปชิงแชมป์กับเลสเนอร์ ในเรสเซิลเมเนีย  เลสเนอร์กำลังจะหมดสัญญากับ WWE หลังเรสเซิลเมเนีย แต่ล่าสุดเลสเนอร์ ได้ประกาศต่อสัญญากับ WWE เรียบร้อยแล้ว และยังบอกอีกว่าเส้นทางของเขาในวงการ MMA ได้จบสิ้นลงแล้ว
ในศึก เซอร์ไวเวอร์ซีรีส์ (2014) ในแมตช์ระหว่างทีมออธอริตี กับทีมซีนานั้น สติง ได้ปรากฏตัวครั้งแรกใน WWE โดยมาเล่นงานทริปเปิลเอช และช่วยให้ทีมซีนาเป็นฝ่ายชนะ ทำให้ทริปเปิลเอชแค้นมาก ในฟาสต์เลน ได้มีการเผชิญหน้ากันระหว่าง ทริปเปิลเอช และสติง โดยทริปเปิลเอชบอกว่าเขาเข้าใจว่า สติงมาที่นี่เพื่ออะไร เขาไม่โกรธหรอก เขาเข้าใจดี เพราะตอนนั้น สติงแทงม้าผิดตัว ไปเลือกภักดีกับ WCW และพอ WCW แพ้ สติงก็จมไปกับเรือลำนั้น แต่ถ้าจะว่ากันจริงๆ แล้วเขาคนนี้นี่แหละคือคนทำให้เรือลำนั้นจม ทริปเปิล เอช บอกว่า สติงคงอยากจะแก้แค้นด้วยการทำให้เขาและสเตฟานี ต้องไปจาก WWE สินะ เพราะสติงรู้ดีว่า WWE จะต้องพังพินาศเมื่อไม่มีเขากับภรรยาบริหาร แต่สุดท้ายแล้ว สติงก็ล้มเหลว คนล้มเหลวมันทำอะไรก็ล้มเหลวตลอด ทริปเปิลเอชบอกว่าให้ลืมความขัดแย้งกันซะเถอะ ถ้าสติง ยอมกลับไปดีๆ เราก็จะได้ร่วมทำธุรกิจกัน สิ่งที่สติงเคยสร้างมาก็จะได้รับการจดจำเอาไว้ตลอดไปใน WWE Network และเราจะได้ทำ DVD ขาย ทำสินค้าขาย ทำเงินด้วยกัน แต่ถ้าสติงไม่เอา แล้วจะทำหน้าบึ้งใส่เขาอย่างนี้ก็จะมีอีกทางเลือกให้คือสติงจะต้องโดนกระทืบเดี๋ยวนี้ และหลังจากที่สติงโดนหามออกจากเวทีนี้ไปแล้วประวัติศาสตร์ของสติง จะถูกลบเลือนไปหมดสิ้น ทริปเปิลเอชต่อยสติง และกระทืบรัว ก่อนจะไปเอาค้อนมา แต่สติงควักไม้เบสบอลออกมาจ่อคอทริปเปิลเอช เพื่อบังคับให้เจอกันในเรสเซิลเมเนีย และทริปเปิลเอชก็ยอมตกลง ทริปเปิลเอชจะลอบทำร้ายสติงอีก แต่สติงเอาไม้เบสบอลฟาด และก็ปิดท้ายด้วย Scorpion Death Drop
ในรอว์ (23 กุมภาพันธ์ 2015) ได้มีการประกาศจัดแบทเทิลรอยัลชิงรางวัลอนุสรณ์สถานอ็องเดรเดอะไจแอนต์ เกิดขึ้นในเรสเซิลเมเนียอีกครั้งเป็นปีที่2 ก่อนเริ่มรายการ     WWE ได้ประกาศในงาน WrestleMania Axxess จะมีการปล้ำทัวร์นาเมนต์ของสตาร์ NXT เกิดขึ้นในวันที่ 26 มีนาคม โดยผู้ชนะของทัวร์นาเมนต์จะได้ขึ้นปล้ำแบทเทิลรอยัล และเป็นฮิเดโอะ อิทามิที่ชนะ
เมื่อวันที่ 26 กุมภาพันธ์ ทาง WWE ได้ประกาศบนเฟซบุ๊กว่า แบด นิวส์ บาร์เร็ตต์ เจ้าของตำแหน่งแชมป์ WWE Intercontinental Championship จะต้องป้องกันแชมป์ในแมตช์ไต่บันไดกับนักมวยปล้ำหลายคน ในรอว์ (2 มีนาคม 2015) อาร์-ทรูธ ได้ประกาศเข้าร่วมแมตช์ เมื่อวันที่ 4 มีนาคมได้มีการประกาศใน WWE.com ว่า ดีน แอมโบรส และ ลู้ก ฮาร์เปอร์ ได้เข้าร่วมในแมตช์ ในสแมคดาวน์ (5 มีนาคม 2015) ดอล์ฟ ซิกก์เลอร์ ได้ประกาศเข้าร่วมแมตช์ เมื่อวันที่ 10 มีนาคมได้มีการประกาศใน WWE.com ว่า สตาร์ดัสต์ ได้เข้าร่วมแมตช์ ในสแมคดาวน์ (12 มีนาคม 2015) แดเนียล ไบรอัน ได้ประกาศเข้าร่วมแมตช์
ในฟาสต์เลน รูเซฟ เอาชนะ จอห์น ซีนา และป้องกันแชมป์ WWE United States Championship เอาไว้ได้ ในรอว์ (9 มีนาคม 2015) รูเซฟ ได้มีแมตช์กับ เคอร์ติส แอ็กเซล และรูเซฟ เอาชนะไปได้ หลังแมตช์ ซีนาได้มาเล่นงานรูเซฟ และจับล็อกด้วยท่า STF เพื่อหวังจะให้รูเซฟ ตอบรับคำท้าของซีนา ในการเจอกับในเรสเซิลเมเนีย ทำให้ ลานา ต้องยอมให้ซีนา ได้เจอกับรูเซฟ ในเรสเซิลเมเนีย และเป็นแมตช์ชิงแชมป์ WWE United States Championship
ในรอว์ วันที่ 2 มีนาคม 2015 เอเจ ลี ได้กลับมาหลังจากหายไป 3 เดือน โดยออกมาช่วย เพจ จากการลอบทำร้ายของ เดอะเบลลาทวินส์ (บรี และนิกกี) เมื่อวันที่ 9 มีนาคมได้มีการประกาศใน WWE.com ว่า เอเจ และเพจ ได้เจอกับเบลล่าทวินส์ ในแมตช์แทกทีม
ในฟาสต์เลน เบรย์ ไวแอ็ตต์ ได้ท้า ดิอันเดอร์เทเกอร์ ให้มาเจอกันในเรสเซิลเมเนีย ในรอว์ (9 มีนาคม 2015) อันเดอร์เทเกอร์ ก็ได้ตอบรับคำท้าของ เบรย์ ไวแอ็ตต์
ในฟาสต์เลน ไทสัน คิด และซีซาโรได้เอาชนะดิอูโซส์ เป็นแชมป์ WWE Tag Team Championship คู่ใหม่ ในวันที่ 23 มีนาคม ได้มีการประกาศแมตช์ชิงแชมป์ WWE Tag Team Championship แบบสี่เส้าระหว่าง ไทสัน คิด และซีซาโร, โลสมาตาโดเรส, เดอะนิวเดย์ และอูโซส์ เป็นแมตช์ก่อนเริ่มรายการในเรสเซิลเมเนีย
ยัวร์เนม (เพลง)
"Your Name" นั้นเป็นเพลงที่ร้องโดยวงลิตเติ้ลกลีมอนสเตอร์ ซึ่งเป็นซิงเกิลที่ 19 ของวงที่ถูกวางจำหน่ายโดยโซนี่ มิวสิค เรคคอร์ดส์ เมื่อวันที่ 2 มีนาคม พ.ศ. 2565 และเป็นเพลงประกอบที่ถูกใช้เป็นเพลงเปิดของทีวีอนิเมะซีรีย์ "บันทึกแวมไพร์วานิทัส"
ภาพรวม
"Your Name" เป็นเพลงประกอบที่ถูกใช้เป็นเพลงเปิดของทีวีอนิเมะซีรีย์เรื่อง "บันทึกแวมไพร์วานิทัส" ถูกวางจำหน่ายในสามรูปแบบทั้งฉบับธรรมดา ฉบับลงอัมบั้ลครั้งแรก และฉบับลิมิเต็ดอิดิชั่น แผ่นบลูเรย์ที่รวมอยู่ในฉบับครั้งแรกกับฉบับลิมิเต็ดอิดิชั่น นอกจากนี้เพลงในอัมบั้ลยังเคยถูกใช้เป็นเพลงอนิเมะซึ่งเป็นงานต่อเนื่องจากก่อนหน้านี้
นักร้องในวงที่ชื่อว่า "มายุ" บอกว่าพี่น้องของเธอเป็นแฟนงานของ "บันทึกแวมไพร์วานิทัส" เธอจึงต้องการทำให้เพลงนี้มีความน่าสนใจมากที่สุด และบอกว่าเพลงนี้มีธีมที่แตกต่างจากผลงานที่ผ่านมาของพวกเขา มันให้ความรู้สึกน่าสงสัยและมีความโศกเศร้าซึ่งเข้ากับซีรีย์อนิเมะ ส่วนมานากะเรียกว่าโกธิคที่มีการจัดเรียงเนื้อร้องใหม่ โดยใช้คอรัสน้อยมากที่สุด แต่เลือกถ้อยคำเสียงร้องง่ายๆ แม้ว่ามานากะจะบอกว่าท่อนของมายุจะดูน่าสนใจ แต่ในความคิดของมานากะมองว่าครึ่งแรกของเพลงนั้นเป็นเสียงที่มีลมหายใจของสมาชิก เธอจึงมีสติในการร้องเพลงที่มีบรรยากาศเหมาะกับผู้ใหญ่ สุดท้าย เธอมักจะฟังเสียงร้องของสมาชิกในวงที่ร้องเพลงก่อนหน้าเสมอเพื่อที่จะได้รับแรงใจ และเมื่อมองย้อนกลับไป มายุค้นพบว่าสิ่งนี้มันดูท้าทาย
มิวสิควิดิโอ
มิวสิควิดิโอสำหรับเพลงใหม่อย่าง Your Name ถูกออกแบบท่าเต้นโดยคุณไดจิ มิอุระ เป็นงานถ่ายวิดิโอที่รวบรวมมุมมองโลกใหม่ที่ไม่เคยเห็นมาก่อน โดยจะฉากหลังจะถ่ายทำในโบสถ์ใหญ่ที่มีกระจกสีซึ่งเหมาะสำหรับเพลงความรักที่มีเนื้อร้องเป็นแนวปรัชญา ประกอบกับท่าเต้นที่เชื่อมโยงกับอนิเมชั่น พร้อมกับคุณชินโกะ โอกาโมโตะคอยให้การซับพอร์ต ส่วนมิอุระที่เป็นพยานบอกว่าเขามีความสุขที่ได้ออกแบบท่าเต้นในครั้งนี้ เขาคิดว่าจะดึงเสน่ห์ของ "Ritoguri" ผ่านการเต้น ทุกคนพยามเก็บรายละเอียดในจุดที่สำคัญแล้วคอยฝึกและระมัดระวังหลายครั้ง คาเรน เมนเบอร์คนหนึ่งในวงบอกว่าเธอรู้สึกเป็นเกียรติมากที่ได้ออกแบบท่าเต้นให้กับไดจิ มิอุระ โอจิ แล้วชินโกะที่ขยันมาฝึกซ้อมหลายครั้ง แต่ในขณะที่เธอกำลังยุ่งอยู่ เธอหวังว่าผู้ชมที่ฟังเพลง "Your Name" ของวงลิตเติ้ลกลีมอนเตอร์จะรู้สึกเพลิดเพลินกับเพลง พร้อมกับท่าเต้นที่ยอดเยี่ยมของโอจิ
กระแสตอบรับ
เพลงติดซาร์ดสูงสุดในโอริกอนซึ่งอยู่ในอันดับที่ 9 ส่วน "Real Sound" มองว่าเพลงนี้มีความเป็นผู้ใหญ่มากกว่าเพลงที่ผ่านมาของวงลิตเติ้ลกลีมอนเตอร์
Leptoscela
Leptoscela เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ ทางตะวันออกเฉียงเหนือของบราซิล
สปีชีส์ในสกุล ได้แก่:
พระบรมราชาที่ 6
พระบรมราชาที่ 6 หรือ เจ้าพญาอน หรือเจ้าพญานง ทรงเป็นพระราชโอรสพระองค์สุดท้ายของสมเด็จพระบรมราชาที่ 3 (พระยาละแวก) หลังจากพระราชนัดดาของพระองค์คือพระบรมราชาที่ 5 สิ้นพระชนม์ใน พ.ศ. 2142 พระองค์ได้ขึ้นครองราชสมบัติและปราบปรามกบฏจามได้สำเร็จ ต่อมามีกลุ่มของพระแก้วฟ้าก่อกบฏ พระองค์พยายามขอความช่วยเหลือจากสเปน แต่ไม่สำเร็จ ในที่สุดพระองค์ถูกปลงพระชนม์เมื่อราว พ.ศ. 2143 พระแก้วฟ้าขึ้นครองราชย์แทนทรงพระนามว่าพระแก้วฟ้าที่ 1
เครื่องถ่ายเอกสาร
เครื่องถ่ายเอกสาร เป็นอุปกรณ์สำนักงานอย่างหนึ่งซึ่งใช้ในการสำเนาเอกสาร โดยการใช้ความร้อน หรือหลักไฟฟ้าสถิต ในการอ่านเอกสารต้นฉบับและ พิมพ์เอกสารอีกฉบับออกมา
เครื่องถ่ายเอกสารระบบไฟฟ้าสถิต
เครื่องถ่ายเอกสารระบบไฟฟ้าสถิต เป็นกระบวนการถ่ายเอกสารแบบใช้กระดาษเคลือบ ซึ่งใช้ประจุไฟฟ้าลบในการถ่ายทอดภาพจากต้นฉบับ เช่นเดียวกับเครื่องถ่ายเอกสารแบบใช้กระดาษธรรมดา แต่กระบวนการของระบบไฟฟ้าสถิต ใช้วัสดุและเทคนิคคล้ายกับการอัดรูปถ่าย กล่าวคือ เริ่มต้นด้วยการทำให้กระดาษเคลือบมีประจุไฟฟ้าลบ แล้วปล่อยให้กระดาษเคลือบสัมผัส กับลำแสงที่สะท้อนมาจากต้นฉบับ จากนั้นผ่านกระดาษลงในสารละลายออกและเป่าให้แห้งด้วยอากาศร้อนก่อนออกจากเครื่อง กระดาษเคลือบเป็นกระดาษที่บริษัทผู้ผลิตเครื่องถ่ายเอกสารผลิตขึ้นมาเป็นพิเศษ หน้ากระดาษด้านที่สัมผัสกับแสงเคลือบด้วยซิงค์ออกไซด์ ซึ่งเป็นสารที่มีความไวต่อแสง ส่วนด้านหลังกระดาษเคลือบด้วยสารละลายเรซินซึ่งจะอุดรูพรุนของกระดาษ ทำให้กระดาษ ไม่ดูดซับของเหลวเมื่อถูกจุ่มลงในสารละลาย เนื่องจากกระดาษมีความไวต่อแสง ดังนั้น จึงต้องป้องกันไม่ให้ถูกแสง นอกจากในช่วงเวลาที่ถ่ายเอกสารเท่านั้น
เครื่องถ่ายเอกสารระบบสอดสี
เครื่องถ่ายเอกสารนี้ สามารถให้ภาพสีบนกระดาษธรรมดา โดยการผสมกันของผงหมึกแม่สี 3 สี คือ สีเหลือง (Yellow), สีฟ้า (Cyan) , และสีม่วง (Magenta) การผสมกันของ ผงหมึกแม่สีทั้งสามสี จะได้สีเขียว (Green) , สีแดง (Red) , สีน้ำเงิน (Blue) และสีดำ (Black) เพิ่มขึ้นมา รวมเป็นสีทั้ง หมด 7 สีด้วยกัน กระบวนการถ่ายเอกสารมีความเร็วมาก การถ่ายเอกสารที่ใช้สีครบเต็มอัตรา ใช้เวลาประมาณ 33 วินาที สำหรับแผ่นแรกและหากใช้ต้นฉบับเดิม แผ่นต่อ ๆ มาจะใช้เวลาแผ่นละประมาณ 18 วินาทีเท่านั้น และหากเลือกจำนวนสีน้อยลง กระบวนการถ่ายเอกสารก็จะยิ่งใช้เวลาน้อยกว่าเดิมอีก บนแผงหน้าปัด ของเครื่องถ่ายเอกสารจะมีปุ่มสำหรับเลือกจำนวนสีและความเข้มที่ต้องการ
บ๊อบ บีมเมอร์
บ๊อบ บีมเมอร์ (Bob Beemer) (หรืออีกชื่อหนึ่งคือ โรเบิร์ต บีมเมอร์, บ๊อบบี้ บีมเมอร์รีโน่) เกิดเมื่อวันที่ 8 กุมภาพันธ์ ค.ศ. 1955 ที่โรงพยาบาล Queen of Angels Hospital ใน ฮอลลีวูด รัฐแคลิฟอร์เนีย จบการศึกษามาจาก โรงเรียน Loyola High School ที่เมือง ลอสแอนเจลิส ในปี ค.ศ. 1973 จากนั้นได้ศึกษาต่อด้าน นิเทศศาสตร์ และ ภาษาอังกฤษที่ มหาวิทยาลัย Loyola Marymount University ในเมือง ลอสแอนเจลิส รัฐแคลลิฟอร์เนีย และได้รับปริญญาบัตรจากทั้งสองสาขา ในปี ค.ศ. 1977 เขาเป็นคนที่หลงใหลในเสียงเสมอ และได้กลายเป็นผู้เชี่ยวชาญในการตัดต่อเสียงสำหรับภาพยนตร์ ผลงานชิ้นแรกในสายงานนี้ที่ทำออกมาอย่างมืออาชีพของเขาคือ ภาพยนตร์เรื่อง Roots (ค.ศ. 1977) Academy of Motion Pictures ได้ให้เกียรติ์ผลงานของบีมเมอร์โดยการเสนอชื่อเข้าชิงรางวัลออสการ์หลายครั้งด้วยกัน ในปี ค.ศ. 2007 เขาได้รับรางวัลอันทรงเกียรติ์นั้น สี่รางวัลจากภาพยนตร์สี่ ได้แก่: Speed (ค.ศ. 1994) Ray (ค.ศ. 2004) และ Dreamgirls (ค.ศ. 2006)
ผลงาน
1955
สเปกตรัม (กลุ่มดนตรี)
สเปกตรัม (SPECTRUM; 스펙트럼) เป็นกลุ่มบอยแบนด์เกาหลีใต้ภายใต้สังกัด WYNN Entertainment ประกอบด้วยสมาชิก 7 คน ได้แก่ มินแจ, ดงกยู, แจฮัน, ฮวารัง, วิลเลียน, อึนจุน และ ดงยุน จะเปิดตัวในเดือนตุลาคม 2017 แต่เนื่องจากการเข้าร่วม MIXNINE ทำให้ทางต้นสังกัดต้องเลื่อนออกไปเป็นปี 2018 พวกเขาเปิดตัวครั้งแรกเมื่อวันที่ 9 พฤษภาคม 2018 กับมินิอัลบั้ม "Be Born" และเปิดตัวอย่างเป็นทางการในวันที่ 10 พฤษภาคมผ่านเวทีการประกวดในเอ็มเคานต์ดาวน์
การเสียชีวิตของดงยุน
เมื่อวันที่ 27 กรกฎาคม พ.ศ. 2018 ดงยุนสมาชิกวง Spectrum​ ได้เสียชีวิตลงด้วยวัยเพียง 20 ปี
Leptarrhena
Leptarrhena เป็นสกุลของพืชดอกที่อยู่ในวงศ์ Saxifragaceae.
ถิ่นกำเนิดของมันคือ ซับอาร์กติกอเมริกาถึง ทางตะวันตกเฉียงเหนือของสหรัฐ
สปีชีส์ในสกุล ได้แก่:
หลี่ จินเจ๋อ
หลี่ จินเจ๋อ (1 กันยายน ค.ศ. 1989 —) เป็นนักกีฬากระโดดไกลชาวจีน สถิติที่ดีที่สุดของเขาคือ 8.47 เมตร
ประวัติ
หลี่ จินเจ๋อเกิดในปี ค.ศ. 1989 ในปักกิ่ง ประเทศจีน ในปี ค.ศ. 2009 เขาได้แชมป์กีฬาภูมิภาคเอเชียตะวันออกและกรีฑาชิงแชมป์เอเชีย ในปี ค.ศ. 2012 เขาได้ร่วมแข่งขันกีฬากรีฑาในกีฬาโอลิมปิกฤดูร้อน 2012 ในประเภทกระโดดไกล ในปี ค.ศ. 2014 หลี่ จินเจ๋อได้เข้าร่วมการแข่งขันกรีฑาในร่มชิงแชมป์โลก 2014 เขาได้รับเหรียญเงินในประเภทกระโดดไกลด้วยสถิติ 8.23 เมตร เขาทำลายสถิตินักกีฬาเอเชียในการแข่งขันกรีฑาในร่มชิงแชมป์โลกในประเภทกระโดดไกลเป็นสถิติที่ดีที่สุดในประวัติศาสตร์ และเขาได้รับเหรียญทองในการแข่งขันกีฬาเอเชียนเกมส์ 2014
ระบบพิกัดขอบฟ้า
ระบบพิกัดขอบฟ้า (horizontal coordinate system) เป็น ระบบพิกัดทรงกลมท้องฟ้า ชนิดหนึ่ง โดยมีตำแหน่งของผู้สังเกตเป็นจุดศูนย์กลาง และมีขอบฟ้าของตำแหน่งเป็นระนาบหลักมูล ซึ่งแบ่ง ทรงกลมท้องฟ้าออกเป็นครึ่งทรงกลมซีกบนที่มองเห็นได้ และซีกล่างที่มองไม่เห็น ส่วนจุดยอด (จุดสูงสุด) ของซีกบนเรียกว่าจุดจอมฟ้า และส่วนใต้ฐาน (จุดต่ำสุด) ของซีกล่างเรียกว่าจุดจอมดิน
ภาพรวม
ระบบพิกัดขอบฟ้าประกอบด้วยค่ามุมสองมุมที่กำหนดพิกัดเชิงขั้วของตำแหน่งเทห์ฟากฟ้า คือ :
ระบบพิกัดขอบฟ้าอาจถูกเรียกว่า ระบบมุมทิศ/มุมเงย (az/el system) ตามชื่อของค่ามุมทั้ง 2 นี้
ระบบพิกัดขอบฟ้าถูกนิยามบนพื้นโลกแทนที่จะเป็นดวงดาว ดังนั้นมุมเงยและมุมทิศของวัตถุท้องฟ้าที่ปรากฏบนทรงกลมท้องฟ้าจะเปลี่ยนแปลงไปอย่างต่อเนื่องโดยเคลื่อนไปบนทรงกลมท้องฟ้าตามเวลา ยิ่งไปกว่านั้น เนื่องจากมีระนาบหลักมูลเป็นระนาบพื้นดินซึ่งผู้สังเกตอยู่ วัตถุท้องฟ้าเดียวกันที่สังเกตได้จากตำแหน่งต่าง ๆ กันในเวลาเดียวกันจะมีมุมเงยและมุมทิศต่างกันไปด้วย
เมื่อความสูงของวัตถุท้องฟ้าเท่ากับ 0° แสดงว่าวัตถุนั้นอยู่บนขอบฟ้า ที่จุดเวลานี้ ถ้าความสูงเพิ่มขึ้น แสดงว่ากำลังโผล่พ้นฟ้า ถ้าความสูงลดลง แสดงว่ากำลังตกดิน
พระรามที่ 2
พระรามที่ 2 หรือพญานูร ทรงเป็นพระราชโอรสของพระบาทรามเชิงไพร หลังจากที่พระราชบิดาเสด็จไปปราบกบฏแล้วสิ้นพระชนม์ พระองค์ได้ขึ้นครองราชย์ ทรงพระนามว่าพระรามที่ 2 แต่ครองราชย์ไม่นาน ก็เกิดกบฏที่พนมเปญ และพระองค์ถูกปลงพระชนม์เมื่อ พ.ศ. 2140
ศิลป์ รัตนพิบูลชัย
พลโท ศิลป์ รัตนพิบูลชัย หรือ สิลป์ รัตนพิบูลชัย หรือ ขุนศิลป์ศรชัย (นามเดิม ศิลป์ รัตนวราหะ - 6 ตุลาคม พ.ศ. 2499) เป็นอดีตเลขาธิการนายกรัฐมนตรี อดีตเจ้ากรมการขนส่งทหารบก เจ้ากรมการรักษาดินแดน อธิบดีกรมการขนส่ง เป็นบุคคลสำคัญผู้หนึ่งในคณะก่อการรัฐประหารในประเทศไทย พ.ศ. 2491 อดีตสมาชิกสภาผู้แทนราษฎรประเภทที่สอง ในสภาผู้แทนราษฎรไทย ชุดที่ 7
ประวัติ
ขุนศิลป์ศรชัย รับราชการทหาร เคยดำรงตำแหน่งสำคัญ อาทิ เจ้ากรมการขนส่งทหารบก เจ้ากรมการรักษาดินแดน
บันไดสเปน
บันไดสเปน (Scalinata della Trinità dei Monti) เป็นบันไดในกรุงโรม ประเทศอิตาลี ที่เชื่อมระหว่างปียัซซาดีสปัญญากับปียัซซาตรีนีตาเดย์มอนตี เป็นบันไดที่กว้างที่สุดและยาวที่สุดในทวีปยุโรป มีขั้นบันไดทั้งหมด 138 ขั้น ออกแบบโดยสถาปนิกชาวอิตาลี ฟรันเชสโก เด ซังค์ติส (Francesco de Sanctis) กับอาเลสซันโดร สเปคคี (Alessandro Specchi) สร้างขึ้นในระหว่างปี ค.ศ. 1723-1725 ด้วยเงินจากกองทุนมรดกของนักการทูตฝรั่งเศส เอเตียน เกฟีเย (Étienne Gueffier)
ศิลป์ รัตนพิบูลชัย
ประวัติ
ขุนศิลป์ศรชัย เป็นบุคคลสำคัญผู้หนึ่ง ในการรัฐประหารในประเทศไทย พ.ศ. 2491 คือ เมื่อวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พ.ท.ก้าน จำนงภูมิเวท, พล.ต.สวัสดิ์ สวัสดิ์รณชัย สวัสดิเกียรติ, พ.อ.ขุนศิลปศรชัย และ พ.ท.ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ นายควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้นายควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่นายควงไม่ยอมจ่าย ซึ่งเรื่องนี้เป็นความขัดแย้งระหว่างนายควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้นายควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลนายควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก จนที่สุดในเวลา 16.00 น. ที่ประชุมได้ร่างใบกราบบังคมทูลลาออกของนายควงเสร็จ และมีมติให้ นายควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 เนื่องจากรัฐประหารครั้งนี้ กระทำเป็นการภายในใช้นายทหารเพียงไม่กี่คน โดยไม่มีการเคลื่ยนย้ายกำลังพลใด ๆ ทำให้ได้ชื่อว่า "รัฐประหารเงียบ" ซึ่งสื่อมวลชนในขณะนั้นเรียกเหตุการณ์ครั้งนี้ว่าเป็น "การจี้นายกรัฐมนตรี"
บันไดสเปน
ปียัซซาดีสปัญญา
ปียัซซาดีสปัญญา ลานด้านหน้าบันไดสเปน กลางลานมีฟอนตานาเดลลาบาร์คัชชา น้ำพุแบบอย่างบาโรกยุคต้นรูปทรงเรือโบราณตั้งโดดเด่น สร้างขึ้นในปี 1627-1629 ผลงานของนักประติมากรชื่อดัง ปีเยโตร แบร์นีนี บิดาของ จัน โลเรนโซ แบร์นีนี ประติมากรและสถาปนิกบาโรกที่มีชื่อเสียงโด่งดังยิ่งกว่าผู้พ่อ ตามตำนานว่า พระสันตะปาปาอูร์บาโนที่ 8 มีดำริให้สร้างจำลองจากเรือที่ถูกพัดพามาจากแม่น้ำไทเบอร์ตอนน้ำท่วม
ศิลป์ รัตนพิบูลชัย
ประวัติ
ขุนศิลป์ศรชัย มีบทบาทสำคัญคือ เมื่อวันที่ 23 กุมภาพันธ์ พ.ศ. 2492 ขณะที่คณะรัฐนมตรีได้มีการประชุมกันอยู่นั้น พันเอกศิลป์ รัตนพิบูลชัย เจ้ากรมการรักษาดินแดน ได้เข้าไปในที่ประชุมคณะรัฐมนตรี และรายงานให้จอมพล ป. ทราบถึงเหตุการณ์คณะนายทหารชั้นผู้น้อยจำนวนหนึ่งได้นำรถถัง 6 คัน พร้อมด้วยอาวุธครบมือ กำลังเดินทางมายังทำเนียบรัฐบาล และเจตนาสังหารโหดคณะรัฐมนตรีทั้งชุด นำไปสู่การประกาศสถานการณ์ฉุกเฉิน หรือเรียกว่า "กบฏวังหลวง" ในเวลาต่อมา
บันไดสเปน
ปียัซซาดีสปัญญา
ที่มุมขวาของเชิงบันได จะเห็นอาคารที่เคยเป็นสถานที่พำนักอาศัยของจอห์น คีตส์ กวีชาวอังกฤษ จนกระทั่งเสียชีวิตในปี ค.ศ. 1821 ปัจจุบันเป็นพิพิธภัณฑ์ Keats-Shelley Memorial House เพื่อรำลึกถึงคีตส์และเพอร์ซี บิช เชลลี และยังเป็นหอจดหมายเหตุรวบรวมผลงานสำคัญ รวมทั้งต้นฉบับและงานเขียนของกวีในยุคโรแมนติกอีกหลายท่าน
ในสมัยฟื้นฟูศิลปวิทยา จัตุรัสแห่งนี้เป็นสถานที่ยอดนิยมของนักท่องเที่ยว เป็นแหล่งรวมศิลปินและนักเขียน และเรียงรายด้วยโรงแรมและที่พักอาคารหรู
เทศบาลกรุงโรมได้ออกกฎระเบียบห้ามรับประทานอาหารบริเวณบันไดแห่งนี้ แต่นักท่องเที่ยวส่วนใหญ่ยังคงชอบที่จะนั่งพูดคุยกัน รับประทานทานอาหาร ดื่มน้ำ และเครื่องดื่มต่าง ๆ อยู่เสมอ หลายครั้งมีการเล่นดนตรี การแสดงเปิดหมวกของเหล่าศิลปินจำเป็น ช่วยสร้างบรรยากาศของที่นี่ให้ครึกครื้นและคราคร่ำด้วยผู้คน
ศิลป์ รัตนพิบูลชัย
ประวัติ
ขุนศิลป์ศรชัย ได้รับแต่งตั้งเป็นสมาชิกสภาผู้แทนราษฎร ประเภทที่สอง เมื่อวันที่ 30 พฤศจิกายน พ.ศ. 2494
ขุนศิลป์ศรชัย ได้รับแต่งตั้งเป็นอธิบดีกรมการขนส่ง ในปี พ.ศ. 2495 ซึ่งมีผลงานสำคัญในการเพิ่มทุนให้บริษัท ขนส่ง จำกัด ในการจัดซื้อรถโดยสารและเรือโดยสารเพิ่มเติม และเปิดการเดินรถเพิ่มเติมในเส้นทางกรุงเทพฯ-นนทบุรี
พลโท ศิลป์ ถึงแก่กรรมและมีงานพระราชทานเพลิงศพ ณ เมรุวัดพระศรีมหาธาตุ วันที่ 6 ตุลาคม พ.ศ. 2499
LV
LV Lv หรือ lv สามารถหมายถึง
คริสเตียน บี. แอนฟินเซน
คริสเตียน โบห์เมอร์ แอนฟินเซน จูเนียร์ (Christian Boehmer Anfinsen, Jr.; 26 มีนาคม ค.ศ. 1916 – 14 พฤษภาคม ค.ศ. 1995) เป็นนักชีวเคมีชาวอเมริกัน เกิดในครอบครัวชาวอเมริกันเชื้อสายนอร์เวย์ที่เมืองโมเนสเซน รัฐเพนซิลเวเนีย เป็นบุตรของโซฟี (นามสกุลเดิม รัสมุสเซน) และคริสเตียน โบห์เมอร์ แอนฟินเซน ซีเนียร์ ช่วงทศวรรษที่ 1920 ครอบครัวของแอนฟินเซนย้ายไปอยู่ที่เมืองฟิลาเดลเฟีย แอนฟินเซนเรียนที่วิทยาลัยสวาร์ธมอร์จนจบปริญญาตรีในปี ค.ศ. 1937 สองปีต่อมาเขาเรียนจบปริญญาโทสาขาเคมีอินทรีย์จากมหาวิทยาลัยเพนซิลเวเนีย ในปีเดียวกัน ห้องปฏิบัติการคาลส์เบิร์กของมูลนิธิอเมริกัน-สแกนดิเนเวียนที่กรุงโคเปนเฮเกน ประเทศเดนมาร์กมอบตำแหน่งสมาชิกให้แก่แอนฟินเซนในฐานะผู้พัฒนาวิธีการใหม่ในการวิเคราะห์โครงสร้างโปรตีนเชิงซ้อนและการตั้งชื่อเอนไซม์ ในปี ค.ศ. 1941 แอนฟินเซนทำงานที่ภาควิชาชีวเคมีของโรงเรียนแพทย์ฮาร์วาร์ด เขาเรียนจบปริญญาเอกสาขาชีวเคมีที่นั่นในอีกสองปีต่อมา
ในปี ค.ศ. 1950 สถาบันหัวใจ ปอดและเลือดแห่งชาติ ซึ่งเป็นส่วนหนึ่งของสถาบันสุขภาพแห่งชาติเลือกแอนฟินเซนให้เป็นหัวหน้าห้องปฏิบัติการสรีรวิทยาเซลล์ สี่ปีต่อมา เขากลับไปทำงานที่ห้องปฏิบัติการคาลส์เบิร์กและมีโอกาสเรียนที่สถาบันวิทยาศาสตร์ไวซ์แมนน์ที่เมืองเรโฮวอต ประเทศอิสราเอล แอนฟินเซนได้รับเลือกเป็นภาคีสมาชิกของสถาบันศิลปะและวิทยาศาสตร์แห่งอเมริกาในปี ค.ศ. 1958
ในปี ค.ศ. 1962 แอนฟินเซนเป็นศาสตราจารย์อาคันตุกะที่โรงเรียนแพทย์ฮาร์วาร์ดและเป็นหัวหน้าภาควิชาเคมี ก่อนจะดำรงตำแหน่งหัวหน้าห้องปฏิบัติการชีวเคมีที่สถาบันโรคข้ออักเสบและโรคทางเมตาบอลิซึมจนถึงปี ค.ศ. 1981 ต่อมาในปี ค.ศ. 1972 แอนฟินเซนได้รับรางวัลโนเบลสาขาเคมีจากการอธิบายความสัมพันธ์ระหว่างลำดับกรดอะมิโนกับปฏิกิริยาคอนฟอร์เมชันที่มีฤทธิ์ทางชีวภาพ หลังจากนั้นเขาได้ร่วมก่อตั้งสภาวัฒนธรรมโลก ระหว่างปี ค.ศ. 1982–1995 แอนฟินเซนดำรงตำแหน่งศาสตราจารย์ด้านเคมีเชิงชีวฟิสิกส์ที่มหาวิทยาลัยจอนส์ฮอปกินส์
ด้านชีวิตส่วนตัว แอนฟินเซนแต่งงานครั้งแรกกับฟลอเรนซ์ คีเนนเกอร์ในปี ค.ศ. 1941 มีบุตรด้วยกัน 3 คนแต่หย่าร้างในปี ค.ศ. 1978 ต่อมาเขาแต่งงานใหม่กับลิบบี ชูลแมน เอลีในปี ค.ศ. 1979 และมีบุตรบุญธรรม 4 คน แอนฟินเซนเสียชีวิตด้วยภาวะหัวใจล้มที่เมืองแรนดอลส์ทาวน์ รัฐแมริแลนด์ในปี ค.ศ. 1995
วัดสำปะซิว
วัดสำปะซิว (คาตากานะ: ワット・サンパシウ; ) ตั้งอยู่ที่ตำบลสนามชัย อำเภอเมืองสุพรรณบุรี จังหวัดสุพรรณบุรี เป็นที่รู้จักในฐานะวัดที่มีภาพจิตรกรรมฝาผนังที่เขียนถึงตัวละครการ์ตูนญี่ปุ่นเรื่อง โดราเอม่อน ปรากฏขึ้นที่อุโบสถวัด อาทิ โดเรม่อนตกกระทะทองแดง, โดเรม่อนเฝ้าพระพุทธเจ้า, โดเรม่อนเล่นน้ำ และโนบิตะตกนรก ซึ่งสร้างสรรค์ภาพขึ้นโดยรักเกียรติ เลิศจิตรสกุล โดยมีภาพตัวละครดังกล่าวที่เขียนขึ้นที่วัดแถวธาร ตำบลบ้านซ่อง อำเภอพนมสารคาม จังหวัดฉะเชิงเทรา ที่เขียนภาพโดยศิลปินคนเดียวกัน ซึ่งทีมงานถ่ายทำสารคดีจากประเทศญี่ปุ่นได้เดินทางมาถ่ายทำเรื่องราวที่น่าสนใจเหล่านี้ในเวลาต่อมา
ทั้งนี้ พระมหาอนันต์ กุสลาลงกาโร ซึ่งเป็นเจ้าอาวาสที่ทราบในภายหลังก็เข้าใจว่าผู้วาดมีเจตนาดี ด้วยการสอดแทรกหลักธรรมะ เพื่อสร้างความน่าสนใจให้กับเด็กที่มาเยี่ยมชม ทาง วิศรุต อินแย้ม ซึ่งเป็นผู้อำนวยการการท่องเที่ยวของจังหวัดสุพรรณบุรี เข้าใจว่าผู้สร้างสรรค์คงมีกุศโลบายสร้างปริศนาธรรมเพื่อสอดแทรกหลักธรรมะด้านการทำดีได้ดี ทำชั่วได้ชั่ว โดยภาพดังกล่าวสร้างความน่าสนใจต่อผู้เข้าชมเป็นอย่างมาก
ประวัติ
จากบันทึกประวัติศาสตร์ และจากการเล่าขานสืบต่อกันมา ระบุว่า เดิมเป็นวัดเก่าแก่ สร้างขึ้นเมื่อ พ.ศ. 1857 ในสมัยอยุธยาตอนต้น ด้วยพื้นที่ราว 20 ไร่ จากนั้น ใน พ.ศ. 1860 วัดแห่งนี้ก็ได้รับพระราชทานวิสุงคามสีมา วัดแห่งนี้ได้รับการบันทึกและเล่าสืบต่อกันมาว่าเคยเป็นวัดร้าง ต่อมา กองทัพแห่งสมเด็จพระนเรศวรมหาราช ได้มาพัก ณ ที่แห่งนี้เพื่อตรวจบัญชีว่าคงเหลือทหารเหลืออยู่ในกองทัพอยู่เป็นจำนวนกี่นาย โดยในสมัยนั้นเรียกว่า สางบัญชี และในภายหลัง จึงได้มีการบูรณะวัดแห่งนี้ขึ้นพร้อมกับให้ชื่อวัดว่า วัดสางบัญชี ก่อนที่จะแผลงมาเป็นวัดสำปะซิวในปัจจุบัน
ปัจจุบัน วัดสำปะซิวเป็นวัดที่รู้จักกันในฐานะของวัดที่มีภาพจิตรกรรมฝาผนัง ซึ่งมีภาพของโดราเอมอน ตลอดจนแองกรีเบิร์ดส์ และเบ็นเท็นซ่อนอยู่ ซึ่งได้รับความสนใจจากเด็ก ๆ เป็นอย่างมาก
คาร์ล ฟ็อน อ็อสซีเอ็ทซ์คี
คาร์ล ฟ็อน อ็อสซีเอ็ทซ์คี (3 ตุลาคม ค.ศ. 1889 – 4 พฤษภาคม ค.ศ. 1938) เป็นชาวเยอรมันผู้รักสันติภาพและได้รับรางวัลโนเบลสาขาสันติภาพ เมื่อปี ค.ศ. 1935 สำหรับงานของเขาที่ได้ไปเปิดเผยการสร้างเสริมอาวุธยุทธภัณฑ์ของเยอรมนีที่ถูกปกปิดไว้ไม่ให้รับรู้ทั่วโลก เขาได้ถูกตัดสินว่า มีความผิดฐานกบฏต่อแผ่นดินและการจารกรรมในปี ค.ศ. 1931 ภายหลังจากที่ได้เปิดเผยรายละเอียดต่าง ๆ เกี่ยวกับการละเมิดสนธิสัญญาแวร์ซายของเยอรมนีโดยการรื้อฟื้นกองทัพอากาศ เป็นกองทัพอากาศรุ่นก่อนของลุฟท์วัฟเฟอ และฝึกฝนนักบินในดินแดนสหภาพโซเวียต ในปี ค.ศ. 1990 โรซาลินเดอ ฟ็อน อ็อสซีเอ็ทซ์คี-พัล์ม ลูกสาวของเขา ได้ออกมาเรียกร้องให้มีการพิจารณาคดีคำตัดสินใหม่ แต่คำตัดสินนั้นได้รับการสนับสนุนจากศาลยุติธรรมแห่งสหพันธรัฐในปี ค.ศ. 1992
Lecokia
Lecokia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ Lecokia cretica (Lam.) DC.
ถิ่นกำเนิดของมันคือ ไซปรัส หมู่เกาะอีเจียนตะวันออก อิหร่าน ครีต เลบานอน ปาเลสไตน์ คอเคซัสใต้ (อาร์เมเนีย จอร์เจีย และอาเซอร์ไบจาน) ซีเรีย และตุรกี
สำนักข่าวประชาธรรม
สำนักข่าวประชาธรรม (PNN News) เป็นองค์กรสื่อส่วนกลางของภาคประชาชน ที่ทำงานร่วมกับสื่อมวลชนทั่วไปทั้งในประเทศและต่างประเทศ เพื่อให้ข่าวสารภาคประชาชน โดยเฉพาะด้านปัญหาความยากจน ปัญหาคนชายขอบและปัญหาของชุมชนท้องถิ่นต่างๆ สื่อไปถึงสังคมได้อย่างกว้างขวางโดยผ่านสื่อมวลชน และเว็บไซต์ และเพื่อให้องค์กรประชาชนพัฒนาความรู้ ความเข้าใจในการใช้สื่อ ผลิตสื่อ และวิธีการสื่อสารอย่างมีประสิทธิภาพ
สำนักข่าวประชาธรรม เริ่มก่อตั้งโดยกลุ่มนักคิด นักพัฒนาเอกชน และนักกิจกรรมภาคเหนือในช่วงปลายปี พ.ศ. 2542 โดยมีการระดมหุ้นกันเองทั้งจากองค์กรพัฒนาเอกชน องค์กรชาวบ้าน นักกิจกรรม นักธุรกิจ สื่อมวลชน นักวิชาการ
ผู้สื่อข่าวของสำนักข่าว เป็นผู้สื่อข่าวระดับพื้นที่ ซึ่งมิใช่ผู้สื่อข่าวอาชีพ แต่เป็นผู้สัมผัสใกล้ชิดกับข้อเท็จจริง กระจายอยู่ตามสาขาอาชีพต่างๆ ในชนบททั่วประเทศ โดยมีศูนย์ข่าวภูมิภาคประจำอยู่ใน 3 ภูมิภาค คือ ภาคเหนือ ภาคใต้ และภาคอีสาน ทำหน้าที่ฝึกอบรมจัดตั้งผู้สื่อข่าวระดับพื้นที่ และรายงานข่าวแก่สมาชิกเป็นประจำผ่านทางจดหมายข่าวออนไลน์
แหล่งข้อมูลอื่น
{| class="wikitable"
ที่มา
สำนักข่าวประชาธรรมถูกจุดประกายขึ้นมาในกลุ่มนักคิด นักพัฒนาเอกชน และนักกิจกรรมภาคเหนือในช่วงปลายปี 2542 จากความคิดที่ว่าข่าวสารภาคประชาชนอันได้แก่ปัญหาความยากจน ปัญหาคนชายขอบและปัญหาของชุมชนท้องถิ่นต่างๆ ยังมิได้ถูกนำเสนอสู่สังคมมากเพียงพอ เนื่องด้วยข้อจำกัดของสื่อมวลชนและของภาคประชาชนเอง ทุนพาณิชย์และบริโภคนิยมมีส่วนทำให้เกิดการสื่อสารทางเดียวจากรัฐสู่ประชาชน จากเมืองสู่ชนบท และจากผู้กุมอำนาจทางเศรษฐกิจ สังคม การเมือง สู่ผู้ด้อยโอกาส
ในขณะที่สังคมไทยได้ก้าวล่วงสู่การเปลี่ยนแปลงอย่างรวดเร็ว ซับซ้อน ประชาชนระดับล่างลุกขึ้นทวงถามสิทธิในการจัดการทรัพยากรดิน น้ำ ป่า อันเป็นปัจจัยการผลิตขั้นพื้นฐานที่ถูกพัฒนาในห้วง 4 ทศวรรษที่ผ่านมาพล่าผลาญไป คนไทยจำนวนมากไม่ว่าจะเป็นนักธุรกิจ [ชนชั้นกลาง] ชาวบ้านกำลังตื่นตัวที่จะมีส่วนร่วมในนโยบายสาธารณะ การติดตาม ตรวจสอบรัฐ และการพึ่งตนเองในการจัดการปัญหาทั้งประเด็นประชาธิปไตยสิทธิมนุษยชน การศึกษา สิ่งแวดล้อม วัฒนธรรม ฯลฯ
วัถตุประสงค์
- นำเสนอข่าวสารภาคประชาชนอย่างถูกถ้วน เป็นธรรมและสร้างสรรค์ - เป็นองค์กรสื่อส่วนกลางของภาคประชาชนทำหน้าที่รวบรวม วิเคราะห์ สนับสนุนข่าวสารให้เป็นความรู้ เพื่อการพัฒนาที่เป็นธรรมและยั่งยืน - เป็นองค์กรสื่อภาคประชาชนที่ทำงานร่วมกับสื่อมวลชนทั่วไปทั้งในประเทศและต่างประเทศ สร้างสรรค์แนวทางใหม่ๆ ในการนำเสนอข่าวสารภาคประชาชน - เพื่อให้กลุ่มองค์กรประชาชนพัฒนาความรู้ ความเข้าใจในการใช้สื่อ ผลิตสื่อ และวิธีการสื่อสารอย่างมีประสิทธิภาพ - ทำความจริงให้ปรากฏ และทำให้ข่าวสารภาคประชาชนสื่อไปถึงสังคมได้อย่างกว้างขวางโดยผ่านสื่อมวลชน และเว็บไซต์
การดำเนินงาน
ผู้สื่อข่าวของสำนักข่าวฯ กระจายอยู่ตามสาขาอาชีพต่างๆ ในชนบททั่วประเทศ ทำหน้าที่ผลิตข่าวสารข้อมูลในรูปแบบของข่าว รายงาน บทความ สารคดี เป็นประจำต่อเนื่อง โดยมีศูนย์ข่าวภูมิภาคใหญ่ 3 ภูมิภาค คือ ภาคเหนือ ภาคใต้ และภาคอีสาน ทำการรายงานข่าวแก่สมาชิก เป็นประจำผ่านทางจดหมายข่าวออนไลน์ ครอบคลุมประเด็นต่างๆ อาทิ เกษตร เด็ก/สตรี ชนเผ่า เอดส์/สาธารณสุข เมือง/สลัม ศิลปวัฒนธรรม/ภูมิปัญญา ทรัพยากร/สิ่งแวดล้อม สิทธิชุมชน เศรษฐกิจ การเมืองท้องถิ่น ฯลฯ
อ้างอิง
แผ่นพับเผยแพร่สำนักข่าวประชาธรรม 2543 www.newspnn.com -->
ประเทศเบลเยียมในโอลิมปิกฤดูหนาว 2022
ประเทศเบลเยียม จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเบลเยียมเป็นตัวแทนประเทศเบลเยียมในการส่งนักกีฬาเข้าร่วมแข่งขันทั้งหมดจำนวน 4 คน ใน 3 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
กามสูตร
กามสูตร (कामसूत्र, กามสูตฺร,) เป็นคัมภีร์ฮินดูสมัยโบราณ ว่าด้วยเพศศึกษา หรือพฤติกรรมทางเพศของมนุษย์ เขียนโดยวาตสยายน (วาต-สยา-ยะ-นะ) ยอมรับกันโดยทั่วไปว่าเป็นผลงานมาตรฐานว่าด้วยความรักในวรรณคดีสันสกฤต โดยมีชื่อเต็มว่า "วาตฺสฺยายน กาม สูตฺร" (คัมภีร์ว่าด้วยความรักของวาตสยายน) นอกจากนี้ยังมีความสำคัญในด้านสังคมวิทยาและแพทยศาสตร์
ส่วนหนึ่งของคัมภีร์ให้คำแนะนำเกี่ยวกับการมีเพศสัมพันธ์ ส่วนใหญ่ในรูปแบบของร้อยแก้ว "กาม" ซึ่งเป็นหนึ่งในสี่ของเป้าหมายในชีวิตของศาสนาฮินดู แปลว่าความต้องการที่รวมถึงความต้องการทางเพศ ซึ่งถูกบันทึกไว้บนหนังสือเล่มนี้ และคำว่า "สูตร" แปลว่าเส้นที่จัดให้สิ่งต่าง ๆ อยู่ด้วยกัน และสามารถสื่อถึงคติพจน์หรือกฎ หรือการรวบรวมคติพจน์ในรูปแบบของคู่มือ
คัมภีร์นี้เหมือนหลักสู่การใช้ชีวิตอย่างมีศีลธรรมและงดงาม โดยกล่าวเกี่ยวกับธรรมชาติของความรัก ชีวิตในครอบครัว และมุมมองอื่น ๆ เกี่ยวกับการใช้ชีวิตบนฐานของสุขารมณ์ ในบางมุมของโลก กามสูตร ถูกตีความหมายเป็นดั่งท่วงท่าการร่วมเพศแบบสร้างสรรค์ ทว่าในความเป็นจริงแล้วมีเพียงแค่ 20% ของกามสูตรเท่านั้นที่กล่าวถึงท่าร่วมเพศ ส่วนที่เหลือนั้นเกี่ยวกับปรัชญาและทฤษฎีของความรัก สิ่งที่จุดประกายความต้องการ สิ่งที่ทำให้ความต้องการคงอยู่ และเมื่อไหร่หรือตอนไหนที่มันดีหรือไม่ดี
เชื่อกันว่า กามสูตรถูกเขียนขึ้นระหว่าง 400 ปีก่อนคริสต์ศักราช และคริสต์ศักราชที่ 200
เนื้อหา
คัมภีร์กามสูตรประกอบด้วยโศลก 1,250 บท แบ่งเป็น 7 อธิกรณ์ (ภาค), 14 ปกรณ์ (ตอน) และ 36 อธยายะ (บท) ดังนี้
ซึ่งเนื้อหาได้กล่าวถึงท่าทางการร่วมเพศ 64 ท่า โดยเป็นการรวมวิธีร่วมเพศ 8 วิธี และท่าเฉพาะของแต่ละวิธี 8 ท่า รวมทั้งหมด 64 ท่า ในคัมภีร์นี้เรียกว่า ศิลปะทั้ง 64 วาตสยายนเชื่อว่าเรื่องเพศนั้นไม่ใช่สิ่งผิด แต่การกระทำที่ผิดศีลธรรมเท่านั้นที่เป็นบาป
คัมภีร์กามสูตร เป็นคำสอนสำหรับหญิงชายที่ให้ความรู้ด้านเพศศึกษาอย่างครบถ้วน และละเอียดอย่างน่าพิศวง นอกจากนี้ยังกล่าวถึงศีลธรรมและการปฏิบัติทางเพศในอินเดียสมัยนั้นด้วย
คัมภีร์เรื่องนี้ได้รับการแปลเป็นภาษาต่าง ๆ อย่างแพร่หลาย โดยเฉพาะในภาษาอังกฤษ ที่เซอร์ ริชาร์ด ฟรานซิส เบอร์ตันตีพิมพ์ในปีค.ศ. 1883
สมการแฮมิลตัน–ยาโคบี
ในคณิตศาสตร์ สมการของแฮมิลตัน-ยาโคบี (HJE; Hamilton–Jacobi equation) เป็นเงื่อนไขที่จำเป็นในการอธิบายเรขาคณิตสุดขีด (extremal geometry) ในภาพรวมของปัญหาที่มาจากแคลคูลัสของการแปรผัน (calculus of variations) และกรณีพิเศษของสมการของแฮมิลตัน-ยาโคบี-เบลแมน ชื่อนี้ถูกตั้งให้เป็นเกียรติแก่วิลเลียม โรวัน แฮมิลตัน (William Rowan Hamilton) และคาร์ล กุสทัฟ ยาค็อพ ยาโคบี (Carl Gustav Jacob Jacobi)
ในฟิสิกส์ สมการของแฮมิลตัน-ยาโคบี เป็นสูตรทางเลือกของกลศาสตร์คลาสสิก ซึ่งให้ผลเฉลยเหมือนกับสูตรอื่น ๆ เช่น การใช้กฎการเคลื่อนที่ของนิวตัน (Newton's laws of motion) กลศาสตร์ลากร็องฌ์และกลศาสตร์แฮมิลตัน สมการของแฮมิลตัน-ยาโคบีเป็นประโยชน์อย่างยิ่งในการระบุปริมาณที่อนุรักษ์สำหรับระบบกลศาสตร์ ซึ่งอาจจะเป็นไปได้แม้ว่าปัญหาทางกลศาสตร์จะไม่สามารถแก้ได้อย่างสมบูรณ์
แพนด้า (เทคเคน)
แพนด้า (熊猫; パンダ; Panda) เป็นแพนด้าเพศเมียซึ่งเป็นตัวละครจากเกม เทคเคน (ปรากฏตัวครั้งแรกในภาค 3) เธอเป็นสัตว์เลี้ยง, เพื่อนที่แสนดี และเป็นบอดี้การ์ดให้กับ หลิง เสี่ยวหยู ซึ่งเป็นตัวละครในเกมเดียวกัน
ประวัติตามท้องเรื่อง
แพนด้า เป็นบอดี้การ์ดของหลิง เสี่ยวหยู โดยหลิงได้ย้ายโรงเรียนมาอยู่ที่ประเทศญี่ปุ่น เธอได้พาแพนด้ามาเป็นเพื่อนด้วย ในขณะอยู่ที่ประเทศญี่ปุ่นนี้เองที่แพนด้าได้รับการถ่ายทอดวิชาต่อสู้จากเฮย์ฮาจิ มิชิม่า ในช่วงที่แพนด้ามาอยู่นี้เอง ได้เกิดเหตุการณ์ที่หมีชื่อคุมะตกหลุมรักแพนด้า แต่เธอก็ไม่สนใจและพยายามที่จะหลบหนีแทบทุกช่วงเวลา แพนด้าได้เดินตามหลิงไปที่โรงเรียน แต่แปลกใจอยู่บ้างว่าคุมะที่ตัวเองเกลียดนั้นหายไปไหน เวลาผ่านไปสองปีหลิงมีความเศร้าอยู่ภายในใจ ซึ่งแพนด้ารับรู้ได้ แต่แล้วเมื่อมีการจัดการแข่งขันขึ้นอีกครั้ง หลิงก็มีอาการสดใสขึ้นและมีความต้องการเข้าร่วมการแข่งขัน แพนด้าจึงตัดสินใจติดตามหลิงไปเพื่อเป็นบอดี้การ์ดให้แก่เธอ
แหล่งข้อมูลอื่น
List of Tekken characters Liste des personnages de Tekken
อูเอโนะ
อูเอโนะ  เป็นย่านที่ตั้งอยู่ในเขตไทโต กรุงโตเกียว ประเทศญี่ปุ่น ย่านนี้เป็นย่านที่มีชื่อเสียงจากการเป็นที่ตั้งของสถานีรถไฟอูเอโนะ  และสวนอูเอโนะ
ย่านอูเอโนะยังเป็นที่ตั้งของสถานที่ทางวัฒนธรรมที่น่าชมอีกหลายแห่ง เช่น พิพิธภัณฑสถานแห่งชาติโตเกียว พิพิธภัณฑ์ศิลปะตะวันตกแห่งชาติ พิพิธภัณฑ์วิทยาศาสตร์แห่งชาติ และหอประชุมที่เป็นสถานที่จัดแสดงคอนเสิร์ตใหญ่ ๆ เป็นต้น
ย่านอูเอโนะมีวัดทางพุทธศาสนาในย่านนี้อีกหลายแห่ง เช่น หอเบ็นเต็นโด ที่สร้างอุทิศให้เทพีเบ็นไซเต็ง  หรือพระสุรัสวดี ที่ทางญี่ปุ่นถือเป็นเทพีในพุทธศาสนา วันนี้ตั้งอยู่บนเกาะในบึงชิโนบาซุ  และวัดคันเอจิ  วัดสำคัญของรัฐบาลโชกุนโทกูงาวะในยุคเอโดะ วัดนี้มีเจดีย์ตั้งอยู่ในบริเวณของสวนอูเอโนะด้วย ในบริเวณใกล้กับวัดคันเอจิ มีศาลเจ้าโทโชงู  เป็นศาลเจ้าชินโตที่สร้างอุทิศแด่โทกูงาวะ อิเอยาซุ โชกุนผู้สถาปนารัฐบาลเอโดะ และเมืองเอโดะ (ต่อมาคือกรุงโตเกียว) เป็นเมืองหลวงของญี่ปุ่น
จากสถานีอูเอโนะไปทางทิศใต้ มีถนนอาเมยาโยโกะ หรือเรียกสั้นๆว่า "อาเมโยโกะ"  เป็นถนนเชิงตลาดที่ร้านค้าทั้งของสดของแห้ง สินค้าต่าง ๆ รวมถึงสินค้าหนีภาษีขนาดทั้งสองข้างของถนน
นาอูรูเบียมา
"นาอูรูเบียมา" ("นาอูรู ถิ่นฐานของเรา" ใน นาอูรู ) เป็น เพลงชาติ ประเทศนาอูรู
เนื้อหาของเพลง
เพลงชาตินี้เนื้อร้องประพันธ์โดย Margaret Hendrie ทำนองประพันธ์โดย ลอเรนซ์ เฮนรี่ ฮิกส์
นาอูรูใช้เพลงนี้ในปี 1968 เมื่อเมื่อครั้งเป็นผู้ปกครองประเทศ
พระประภูตรัตนะ
พระประภูตรัตนะ เป็นพระพุทธเจ้าตามความเชื่อของฝ่ายมหายาน นิยมนับถือในประเทศจีน แต่ไม่พบในอินเดีย ในคัมภีร์สัทธรรมปุณฑรีกสูตรกล่าวว่าเป็นพระพุทธเจ้าในอดีตที่จะปรากฏพระองค์ทุกครั้งที่มีการแสดงพระสัทธรรมปุณฑริกสูตร ซึ่งรวมทั้งในการแสดงพระสูตรนี้ของพระศากยมุนีพุทธเจ้าด้วย เป็นหนึ่งในคำสอนที่ยืนยันความเชื่อของฝ่ายมหายานว่าความเป็นพระพุทธเจ้ามิได้สิ้นสุดลงที่การปรินิพพานแต่จะคงอยู่ในโลกต่อไปในอนาคตอันยาวนานด้วย
โจเซอร์เรตเนบติ
โจเซอร์เรตเนบติ (หรืออาจจะเรียกว่า โจเซอร์เรต-อังค์-เนบติ) อาจจะเป็นพระนามของสมเด็จพระราชินีแห่งอียิปต์โบราณ เนื่องจากพระนามนี้ปรากฎขึ้นโดยไม่ได้บ่งบอกถึงฐานะของพระองค์ นักอียิปต์วิทยาจึงได้มีการโต้แย้งเรื่องความหมายที่แท้จริงและการอ่านพระนามนี้
พระนามว่า โจเซอร์เรต-เนบติ หรือ โจเวอร์เรต-อังค์-เนบติ ได้ปรากฎอยู่ในงาช้างแกะสลัก ที่ค้นพบอยู่ในห้องชั้นใต้หินของปิรามิดของฟาโรห์ในช่วงราชวงศ์ที่สามนามว่า เซคเคมเคต ที่ซัคคารา
ซันจอร์โจมัจโจเร
ซันจอร์โจมัจโจเร (San Giorgio Maggiore ; เวนิส: San Zorzi Mazor) เป็นเกาะแห่งหนึ่งในเมืองเวนิส ประเทศอิตาลี ขึ้นกับเขตเทศบาลซันมาร์โก เกาะตั้งอยู่ทางตะวันออกของเกาะจูเดกกา และอยู่ทางใต้ของเกาะหลักเมืองเวนิส เกาะถูกล้อมรอบด้วย คลองกราเซีย คลองจูเดกกา และคลองซันมาร์โก
ประวัติ
กระทั่งในปี ค.ศ. 982 บาทหลวงโจวันนี โมโรซีนี (Giovanni Morosini) นักบวชคณะเบเนดิกตินได้เข้ามาก่อตั้งอารามบนเกาะ ตั้งชื่อว่าอารามซันจอร์โจ และได้ส่งคำร้องแด่ตรีบูโน เมมโม (Tribuno Memmo) ดอเจในขณะนั้น ให้บริจาคทั้งเกาะเพื่อสร้างอารามเกื้อหนุนพระศาสนา และเกาะซันจอร์โจเป็นที่รู้จักยิ่งขึ้นจากโบสถ์ซันจอร์โจมัจโจเร ที่ออกแบบโดยอันเดรอา ปัลลาดีโอ (Andrea Palladio) เมื่อปี ค.ศ. 1566
ปัจจุบันเกาะซันจอร์โจมัจโจเรเป็นที่ตั้งของห้องสมุดศูนย์ศิลปะมูลนิธิชีนี (Fondazione Giorgio Cini) โรงภาพยนตร์กลางแจ้งเตอาโตรแวร์เด (Teatro Verde) และมีท่าเรืออยู่สองแห่ง คือ ดาร์เซนากรอเซ (Darsena Crose) ทางเหนือของเกาะ และดาร์เซนาแวร์เด (Darsena Verde) ทางใต้ของเกาะ
Lepidotrichilia
Lepidotrichilia เป็นสกุลของพืชดอกที่อยู่ในวงศ์ Meliaceae.
ถิ่นกำเนิดของมันคือ เอธิโอเปียถึงมาลาวี มาดากัสการ์
สปีชีส์ในสกุล ได้แก่:
ริตชี แบล็กมอร์
ริชาร์ด ฮิว "ริตชี" แบล็กมอร์ (Richard Hugh "Ritchie" Blackmore) เกิดเมื่อวันที่ 14 เมษายน ค.ศ. 1945 เป็นนักกีตาร์ นักดนตรีชาวอังกฤษ เป็นสมาชิกผู้ก่อตั้งวงฮาร์ดร็อก ดีปเพอร์เพิล และเรนโบว์ เขาออกจากวงดีปเพอร์เพิลในปี 1993 เนื่องจากความขัดแย้งระหว่างแบล็กมอร์และเอียน วงที่เขาทำขึ้นใหม่คือวงที่ได้รับอิทธิพลเรอเนสซองซ์ที่ชื่อ แบล็กมอร์สไนต์ โดยมีภรรยาเป็นนักร้องนำ
แบล็กมอร์ติอยู่อันดับ 55 ในการจัดอันดับของโรลลิงสโตนในหัวข้อ 100 นักกีตาร์ที่ยอดเยี่ยมที่สุดตลอดกาล
อ้างอิง
1945
โรงละครนาฏกรรมยูเครนคาร์กิว
โรงละครนาฏกรรมยูเครนคาร์กิว หรือรู้จักในชื่อ วิทยาลัยการละครนาฏกรรมยูเครนคาร์กิวที่ตั้งชื่อตามตารัส แชวแชนกอ (Харківський академічний український драматичний театр імені Тараса Шевченка) เป็นโรงละครแห่งชาติก่อตั้งขึ้นใน ค.ศ. 1935 จากส่วนที่เหลือของโรงละครเบเรซีลที่ถูกปิดซึ่งก่อตั้งโดย Les Kurbas ใน ค.ศ. 1922 โรงละครนาฏกรรมยูเครนคาร์กิวมีสองเวที ประกอบด้วยเวทีหลัก (900 ที่นั่ง) และเวทีเล็ก "เบเรซิล" (115 ที่นั่ง)
ละครของโรงละครถูกสร้างขึ้นโดยผู้กำกับที่ได้รับการฝึกฝนในโรงเรียนของคอนสตันติน สตานิสลาฟสกีและตั้งแต่คริสต์ทศวรรษที่ 1990 โดยผู้กำกับที่ได้รับการฝึกฝนจากอะนาโตลี วาซีลเลฟ ในช่วงหลายปีที่ผ่านมา วงดนตรีของโรงละครประกอบด้วยศิลปินที่มีชื่อเสียงหลายคน เช่นวาดีม เมียลเลอร์ (ผู้ออกแบบฉาก), แลออนิด บีคอว์ (นักแสดง), Amvrosy Buchma (นักแสดงและดาราจากภาพยนตร์เรื่อง อีวานกรอซนืย), Andriy Zholdak (ผู้กำกับละครเวที), Andrzej Szczytko (ผู้กำกับละครเวที)
ตั้งแต่ ค.ศ. 2002 ถึง ค.ศ. 2005 Andriy Zholdak เป็นผู้อำนวยการฝ่ายศิลป์ของโรงละคร ซึ่งเขาได้ผลิตละคร 5 เรื่อง ซึ่งนอกจากยูเครนแล้ว ยังถูกนำไปแสดงในประเทศต่าง ๆ ในยุโรปอีกด้วย เช่น เยอรมนี ฝรั่งเศส ฟินแลนด์ เนเธอร์แลนด์ โปแลนด์ ออสเตรีย โรมาเนีย และรัสเซีย ในงานเทศกาลที่มีชื่อเสียง ใน ค.ศ. 2005 หลังจากที่ทางการคาร์กิวสั่งห้ามการแสดง '' Romeo and Juliet. A Fragment '' Zholdak ถูกบังคับให้ออกจากโรงละคร
ใน ค.ศ. 2004 คณะแสดงของโรงละครได้รับการเสนอชื่อโดยนักวิจารณ์ของสถาบันการละครนานาชาติ - ยูเนสโก ให้เป็นหนึ่งในคณะแสดงที่ดีที่สุดในยุโรป
กิ้งก่าบินปีกจุด
กิ้งก่าบินปีกจุด หรือ กิ้งก่าบินปีกส้ม (Spotted flying dragon, Orange-winged flying lizard) เป็นกิ้งก่าบินชนิดหนึ่ง มีชื่อวิทยาศาสตร์ว่า Draco maculatus อยู่ในวงศ์กิ้งก่า (Agamidae)
มีความยาวจากหัวจรดโคนหาง 60-65 มิลลิเมตร ส่วนหางมีความยาวกว่าคือ 93-110 มิลลิเมตร
พบแพร่กระจายพันธุ์ตั้งแต่รัฐอัสสัมของอินเดีย จนถึงเกาะไหหลำในจีน และเอเชียตะวันออกเฉียงใต้จนถึงตอนเหนือของมาเลเซีย
พบได้ในป่าหลากหลายประเภท รวมถึงบ้านเรือนของมนุษย์ที่ปลูกใกล้ชายป่าด้วย หากินในเวลากลางวันจนถึงพลบค่ำ โดยมากจะหากินและอยู่ตามลำพังตัวเดียว ขยายพันธุ์ด้วยการวางไข่โดยตัวเมียวางไข่ไว้ในหลุมดินที่ขุดไว้ ในที่ ๆ มีแสงแดดส่องถึง ครั้งละ 3-5 ฟอง วางไข่ในฤดูฝน
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
กายาโอ
กายาโอ (Callao) เป็นนครริมทะเลบนชายฝั่งมหาสมุทรแปซิฟิกในเขตมหานครลิมา ประเทศเปรู เป็นเมืองท่าทางทะเลที่สำคัญของประเทศ และเป็นสถานที่ตั้งของท่าอากาศยานที่สำคัญ ท่าอากาศยานนานาชาติฆอร์เฆชาเบซ เทศบาลกายาโอประกอบด้วยแคว้นกายาโอทั้งแคว้นและยังนับเป็นจังหวัดกายาโอด้วย เมืองก่อตั้งในปี ค.ศ. 1537 โดยชาวสเปน เมืองมีประวัติศาสตร์ด้านกองทัพเรือมายาวนาน เป็นหนึ่งในท่าเรือที่สำคัญของละตินอเมริกากับแปซิฟิก เป็นหนึ่งในเมืองสำคัญของสเปนในช่วงยุคอาณานิคม
เดอะคิงอินเยลโล
เดอะคิงอินเยลโล (The King in Yellow) หรือ ราชาอาภรณ์เหลืองเป็นหนังสือรวมเรื่องสั้นซึ่งประพันธ์โดยโรเบิร์ต ดับเบิลยู. แคมเบอร์ส และเผยแพร่ใน พ.ศ. 2438 งานประพันธ์ชุดนี้นับได้ว่าเป็นเรื่องแนวสยองขวัญยุคแรก ๆ แต่ก็มีลักษณะของเรื่องปรัมปรา แฟนตาซี, นิยายลึกลับ, นิยายวิทยาศาสตร์ และนิยายโรมานซ์อยู่ด้วย ชื่อเดอะคิงอินเยลโลมาจากบทละครสมมุติ ซึ่งถูกกล่าวถึงในเรื่องสั้นสี่เรื่องแรก
เรื่องสั้น
เดอะคิงอินเยลโลมีเรื่องสั้นทั้งหมด 10 เรื่องคือ
โดยสี่เรื่องแรกนั้นถูกเชื่อมเข้าด้วยกันด้วยสิ่งต่อไปนี้
เรื่องสั้นเหล่านี้มีบรรยากาศที่แบบสยองขวัญ แตกต่างจากเรื่องอื่น ๆ ซึ่งเป็นเรื่องแนวโรแมนติก
บทละคร เดอะคิงอินเยลโล
บทละครสมมุติ เดอะคิงอินเยลโลมีอยู่สององค์ด้วยกัน และมีตัวละครอยู่อย่างน้อยสามคน คือ คัสซิลดา, คามิลลา และ ราชาอาภรณ์เหลือง แคมเบอร์ได้ยกบางตอนจากบทละครมาใช้เพื่อเปิดเรื่องสั้น เช่น เรื่อง The Mask ที่เปิดเรื่องโดยยกข้อความมาจากองค์แรก ฉากที่สอง
ข้อความทั้งหมดที่ยกมานั้นมาจากองค์แรก เรื่องสั้นแต่ละเรื่องระบุว่าองค์แรกของบทละครนี้นับว่าปกติ แต่ผู้ที่อ่านองค์ที่สองจะเสียสติไปเพราะเรื่องราวที่เปิดเผยออกมา และผู้ที่เห็นหน้าแรกขององค์ที่สองก็จะถูกชักนำให้อ่านองค์ที่สองจนจบ
แคมเบอร์นั้นไม่ได้ระบุถึงเรื่องคร่าว ๆ ของบทละครทั้งหมด แต่ได้บอกเป็นนัยยะไว้ในเรื่องต่าง ๆ
อิทธิพล
แคมเบอร์ได้ยืมชื่อคาร์โคซา ฮาลิ และฮัสเทอร์ มาจากเรื่องสั้นของแอมโบรส เบียร์ซ แต่ก็ยืมมาเพียงชื่อเท่านั้นเช่น ฮัสเทอร์ ซึ่งเป็นเทพของคนเลี้ยงแกะในเรื่องสั้น Haita the Shepherd ของเบียร์ซ แต่เป็นชื่อสถานที่ใน The Repairer of Reputations ซึ่งถูกระบุไว้พร้อมกับไฮยาดิส และอัลดิบารัน
เรื่อง The Masque of the Red Death ของเอดการ์ อัลเลน โพ ก็มีลักษณะที่อาจเป็นแรงบันดาลใจให้บทละคร เดอะคิงอินเยลโล โดยใน The Masque of the Red Death นั้นเหล่าชนชั้นสูงได้จัดงานเลี้ยงสวมหน้ากากขึ้น คนเหล่านี้ได้ตัดขาดจากโลกภายนอกซึ่งเต็มไปด้วยโรคระบาดที่เรียกว่ามรณะแดง (Red Death) เมื่องานเลี้ยงจบลงนั้น ได้มีคนแปลกหน้าซึ่งสวมผ้าคลุมสีแดงเหมือนเลือดและหน้ากากซึ่งเหมือนกับคนป่วยโรคมรณะแดง เมื่อผู้ร่วมงานถอดหน้ากากนั้นออกก็ได้พบว่าใต้หน้ากากและผ้าคลุมนั้นมีเพียงความว่างเปล่า ก่อนที่ผู้ร่วมงานจะตายไปทีละคน ในเรื่องทั้งสอง สีเป็นสิ่งที่มีบทบาทสำคัญและคนแปลกหน้าก็เป็นสิ่งที่นำมาซึ่งความพินาศ
เรื่องสั้นแนวสัญลักษณ์ Le Roi au masque d'or (ราชาหน้ากากทอง) ของนักประพันธ์ชาวฝรั่งเศสมาร์เซล ชวอบ ซึ่งเผยแพร่ใน พ.ศ. 2436 ขณะที่แคมเบอร์สกำลังศึกษาในปารีส และบทละคร ซาโลเม ของออสคาร์ ไวล์ด ก็อาจเป็นแรงบันดาลใจของแคมเบอร์เช่นกัน
ในตำนานคธูลู
แม้ว่าเลิฟคราฟท์จะโยงดวงตราเหลืองเข้ากับฮัสเทอร์ แต่ก็ไม่ได้ระบุไว้อย่างชัดเจนว่าฮัสเทอร์เป็นอะไร ต่อมาออกัสต์ เดอเลธ จึงได้เขียนให้ฮัสเทอร์เป็นหนึ่งในเกรทโอลด์วัน เดอเลธและนักประพันธ์ยุคหลังยังได้ระบุว่า ราชาอาภรณ์เหลืองนั้นเป็นร่างอวตารของฮัสเทอร์ ซึ่งมีลักษณะเป็นชายร่างผอมในผ้าคลุมขาด ๆ สีเหลือง
ในเกมเล่นตามบทบาท Call of Cthulhu ราชาอาภรณ์เหลืองนั้นใช้บทละครเดอะคิงอินเยลโลเพื่อทำให้มนุษย์เสียสติ ลักษณะของราชาอาภรณ์เหลืองนั้นเป็นชายผู้ในผ้าคลุมที่ขาดรุ่งริ่งสีเหลือง และปิดหน้าด้วยหน้ากากซึ่งเป็นเพียงแผ่นว่าง ๆ ใบหน้าของราชานั้น ประกอบด้วยดวงตาและปากแบบหนอนจำนวนมากซึ่งเคลื่อนไหวไปมาตามเนื้อเหลว ๆ ผู้ที่เห็นราชาอาภรณ์เหลืองถอดหน้ากากนั้นจะเสียสติทันที
แคทเธอรีน เคลลี่ แลง
แคทเธอรีน เคลลี่ แลง (Katherine Kelly Lang, เกิด 25 กรกฎาคม 1961) เป็นนักแสดงหญิงชาวอเมริกัน เธอเป็นที่รู้จักกันดีในการแสดงเป็น บรู๊ค โลแกน ในละครโทรทัศน์ของสถานีโทรทัศน์ ซีบีเอส เรื่อง โบล์ด แอนด์ เดอะ บิวตี้ฟูล
ชีวิตส่วนตัว
แลงเกิดใน ฮอลลีวู้ด มลรัฐแคลิฟอร์เนีย และจบการศึกษาจาก โรงเรียนมัธยมเบเวอร์ลี่ฮิลส์ เธอเป็นลูกสาวของนักกีฬากระโดดสกีระดับโอลิมปิก คีธ อาร์. เวกแมน และนักแสดงสาว จูดิธ แลง และหลานสาวของ ชาร์ลส์ แลง ตากล้องผู้ชนะรางวัลออสการ์
แลงหย่าสองครั้ง เธอเป็นแม่ของลูกสามคนจากการแต่งงานสองครั้งก่อนหน้านี้ ลูกชายสองคนของเธอ เจเรมี่ สก็อตต์ สไนเดอร์ (เกิดปี ค.ศ. 1990) จูเลี่ยน แลง สไนเดอร์ (เกิดปี ค.ศ. 1992) จากอดีตสามีของเธอ สก็อตต์ สไนเดอร์ และลูกสาวของเธอ โซอี้ แคทริน่า ดิ แอนเดรีย (เกิดปี ค.ศ. 1997) จากอดีตสามีของเธอ อเล็กซ์ ดิ แอนเดรีย และมีลูกสาวของอดีตสามี ดานิเยลล์ ดิ แอนเดรีย (เกิดปี คศ. 1991)
เมื่อวันที่ 11 พฤศจิกายน ค.ศ. 2012 แลงได้ประกาศว่าได้ฟ้องหย่าแล้ว หลังจากแต่งงานมา 15 ปีโดยอ้างว่า เข้ากันไม่ได้ การหย่าร้างได้ข้อสรุปในเดือนมิถุนายน ปี ค.ศ. 2014
ในเดือนพฤษภาคม ปี ค.ศ. 2018 เธอกลายเป็นคุณยายกับการถือกำเนิดของหลานสาวของเธอ ซูม่า โดยลูกสาวของเธอ โซอี้
อ้างอิง
1961
การไหลตามฤดูกาลของน้ำบนดาวอังคาร
ลักษณะ
ภาพมีความกว้างราว 0.5 ถึง 5 เมตร และยาวได้ถึงหลายร้อยเมตร ความกว้างสั้นกว่าที่ร่องธาร (gully) เที่เคยได้รับรายงานก่อนหน้าบนเนินดาวอังคาร อย่างไรก็ตาม ตำแหน่งเหล่านี้บางตำแหน่งแสดงการไหลมากกว่า 1,000 ครั้ง เช่นเดียวกัน ขณะที่ร่องธารพบได้มากบนเนินที่เย็นและหันหน้าไปทางขั้วของดาว ขณะที่การไหลสีเข้มถูกพบบนเนินที่อุ่นกว่าและหันหน้าไปทางเส้นศูนย์สูตร ภาพเหล่านี้แสดงให้เห็นว่าการไหลจะยาวขึ้นและเข้มขึ้นบนเนินหินที่หันหน้าไปทางเส้นศูนย์สูตรตั้งแต่ปลายฤดูใบไม้ผลิจนถึงต้นฤดูใบไม้ร่วง การเปลี่ยนแปลงตามฤดูกาล การกระจายละติจูดและความสว่างนี้แสดงว่า มีวัตถุสารระเหยเข้ามาเกี่ยวข้อง แต่ไม่สามารถตรวจจับได้โดยตรง สภาพแวดล้อมอุ่นเกินกว่าจะพบคาร์บอนไดออกไซด์แข็ง และบางแห่งเย็นกว่าจะพบน้ำบริสุทธิ์ นี่ชี้ว่าอาจเป็นการกระทำของน้ำเค็ม ซึ่งมีจุดเยือกแข็งต่ำกว่าน้ำบริสุทธิ์ แหล่งสะสมเกลือบนพื้นที่ส่วนใหญ่ของดาวอังคารชี้ว่าน้ำเค็มมีอยู่อย่างอุดมสมบูรณ์บนดาวอังคารในอดีต การสังเกตล่าสุดเหล่านี้เสนอว่าน้ำเค็มยังอาจเกิดขึ้นได้ใกล้กับพื้นผิวทุกวันนี้ในเวลาและพื้นที่จำกัด
รัฐนวยบาเอสปาร์ตา
นวยบาเอสปาร์ตา (Nueva Esparta) เป็น 1 ใน 23 รัฐของประเทศเวเนซุเอลา ประกอบด้วยเกาะมาร์การิตา, เกาะโกเช และเกาะกูบากัวที่ไม่มีใครอาศัยอยู่
ถือเป็นรัฐที่เล็กที่สุด และตั้งอยู่นอกชายฝั่งทะเลแคริบเบียนของเวเนซุเอลา ถือเป็นรัฐที่เป็นเกาะรัฐเดียวในเวเนซุเอลา ชื่อของรัฐมาจากวีรกรรมของผู้อยู่อาศัยในช่วงระหว่างที่เกิดสงครามประกาศอิสรภาพเวเนซุเอลา ซึ่งเข้าใจว่าคล้ายกับทหารชาวสปาร์ตาของกรีกโบราณ เกาะมาร์การิตาอย่างเดียวมีพื้นที่ 934 ตร.กม. ในปี ค.ศ. 1909 รัฐได้รับการสถาปนาขึ้นและในปี 1947 เกาะกูบากัวก็เพิ่มเข้าไป เมืองหลวงของรัฐคือเมือง ลาซุนซิออน แต่ศูนย์กลางเมืองจริงอยู่ที่เมือง ปอร์ลามาร์
สุขสวัสดิ์ ต.บุญเลิศ
สุขสวัสดิ์ ต.บุญเลิศ สถิติการชก 8 ครั้ง ชนะ 1 แพ้ 7
ทฤษฎีบทของกรีน
ทฤษฎีบทของกรีน (Green's theorem) เป็นทฤษฎีบทในแคลคูลัสเวกเตอร์ซึ่งแสดงความสัมพันธ์ระหว่างอินทิกรัลตามเส้นรอบเส้นโค้งปิดอย่างง่าย C กับอินทิกรัลสองชั้นเหนือบริเวณ D ในระนาบที่ถูกล้อมรอบด้วยเส้นโค้ง C นั้น ทฤษฎีบทของกรีนเป็นกรณีพิเศษใน 2 มิติของทฤษฎีบทของสโตกส์
ทฤษฎีบท
ให้ C เป็นเส้นโค้งปิดใด ๆ ที่มีทิศทางบวก (positively oriented) เป็นเส้นโค้งปรับเรียบเป็นช่วง ๆ (piecewise smooth) และเป็นเส้นโค้งอย่างง่าย (simple) ในระนาบ \R^{2} และให้ D เป็นบริเวณในระนาบที่ถูกล้อมรอบด้วยเส้นโค้งปิด C นี้ ถ้า L และ M เป็นฟังก์ชันของ (x,y) ซึ่งหาค่าได้บนบริเวณเปิดอันหนึ่งที่บรรจุบริเวณ D และอนุพันธ์ย่อยของทั้งสองฟังก์ชันนี้ต่อเนื่องแล้ว
โดยการอินทิเกรตตามเส้นโค้ง C เป็นการอินทิเกรตในทิศทางทวนเข็มนาฬิกา
ประวัติ
ทฤษฎีบทนี้ได้ชื่อตามจอร์จ กรีน ซึ่งกล่าวถึงผลลัพธ์ที่ใกล้เคียงกับทฤษฎีบทในบทความนี้ในปี ค.ศ. 1828 ในบทความ An Essay on the Application of Mathematical Analysis to the Theories of Electricity and Magnetism (ความเรียงว่าด้วยบทประยุกต์การวิเคราะห์เชิงคณิตศาสตร์กับทฤษฎีของไฟฟ้าและแม่เหล็ก) ในปี ค.ศ. 1846 โอกุสแต็ง-หลุยส์ โกชี ตีพิมพ์บทความที่มีทฤษฎีบทของกรีนปรากฏเป็นประโยครองสุดท้าย ซึ่งเป็นครั้งแรกที่ทฤษฎีบทของกรีนในรูปแบบที่พบได้ทั่วไปถูกตีพิมพ์ครั้งแรก รีมันน์เป็นคนแรกที่พิสูจน์ทฤษฎีบทของกรีนในปริญญานิพนธ์ว่าด้วยทฤษฎีของฟังก์ชันเชิงซ้อนตัวแปรเดียวของเขา
Leiotulus
Leiotulus เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ทางใต้และเมดิเตอร์เรเนียนตะวันออกถึงอิหร่าน
สปีชีส์ในสกุล ได้แก่:
พระเวท
พระเวท (वेद) โดยทั่วไปถือว่าเป็นคัมภีร์ในศาสนาพราหมณ์-ฮินดู หากกล่าวโดยเฉพาะลงไป หมายถึง บทสวดต่าง ๆ ที่เกี่ยวกับความเชื่อของชาวอินโดอารยัน หรืออาจเรียกได้ว่าศาสนาพราหมณ์-ฮินดู โดยมีการรวบรวมเป็นหมวดหมู่ในชั้นหลัง คำว่า “เวท” นั้น หมายถึง ความรู้ มาจากธาตุ “วิทฺ” विद् (กริยา รู้) คัมภีร์พระเวท ประกอบด้วยคัมภีร์ 4 เล่ม ได้แก่ ฤคเวทใช้สวดสรรเสริญเทพเจ้า สามเวทใช้สำหรับสวดในพิธีกรรมถวายน้ำโสมแก่พระอินทร์และขับกล่อมเทพเจ้า ยชุรเวทว่าด้วยระเบียบวิธีในการประกอบพิธีบูชายัญและบวงสรวงต่าง ๆ และ อาถรรพเวท ใช้เป็นที่รวบรวมคาถาอาคมหรือเวทมนตร์
นักประวัติศาสตร์จำนวนมาก ถือว่า พระเวท เป็นส่วนที่เก่าที่สุดที่เหลืออยู่ สำหรับส่วนที่ใหม่สุดของพระเวท น่าจะมีอายุราวพุทธกาล และส่วนที่เก่าสุด ราว 1,000 ปีก่อนพุทธกาล แต่นักภารตวิทยาเชื่อว่า เนื้อหาของคัมภีร์เหล่านี้น่าจะได้มีการท่องจำกันมาก่อนการบันทึกเป็นเวลานานมากแล้ว ซึ่งมีหลักฐานจากลักษณะทางภาษา และปริบททางสังคมต่าง ๆ